CELEX: 
Language: sk
Date: 2020-04-08 00:00:00
Title: DELEGOVANÉ NARIADENIE KOMISIE (EÚ) …/… ktorým sa mení príloha I k nariadeniu Európskeho parlamentu a Rady (EÚ) 2019/1021, pokiaľ ide o zaradenie kyseliny perfluóroktánovej (PFOA), jej solí a príbuzných zlúčenín do príslušného zoznamu

EURÓPSKA
                             KOMISIA

                                                        V Bruseli 8. 4. 2020
                                                        C(2020) 1973 final

                    DELEGOVANÉ NARIADENIE KOMISIE (EÚ) …/…

                                         z 8. 4. 2020

     ktorým sa mení príloha I k nariadeniu Európskeho parlamentu a Rady (EÚ) 2019/1021,
         pokiaľ ide o zaradenie kyseliny perfluóroktánovej (PFOA), jej solí a príbuzných
                                zlúčenín do príslušného zoznamu

                                 (Text s významom pre EHP)

SK                                                                                         SK
 ---pagebreak---                                       DÔVODOVÁ SPRÁVA

     1.      KONTEXT DELEGOVANÉHO AKTU
     V článku 1 nariadenia (EÚ) 2019/1021 sa stanovuje cieľ uvedeného nariadenia, a to
     ochraňovať ľudské zdravie a životné prostredie pred perzistentnými organickými látkami tým,
     že sa zakáže, čo najskôr ukončí alebo sa obmedzí výroba, uvádzanie na trh a používanie látok,
     na ktoré sa vzťahuje Štokholmský dohovor o perzistentných organických látkach. Na
     deviatom zasadaní konferencii zmluvných strán Štokholmského dohovoru o perzistentných
     organických látkach, ktoré sa konalo v švajčiarskej Ženeve od 29. apríla do 10. mája 2019, sa
     prijali rozhodnutia zahrnúť do prílohy A k dohovoru ďalšie chemické látky. Dané regulačné
     opatrenia a rozhodnutia by sa mali premietnuť do prílohy I k nariadeniu (EÚ) 2019/1021.
     Týmto delegovaným aktom sa vykonáva rozhodnutie SC-9/12 o kyseline perfluóroktánovej
     (PFOA), jej soliach a príbuzných zlúčeninách. V súlade s článkom 15 ods. 1 druhým
     pododsekom nariadenia (EÚ) 2019/1021 sa na účely ostatných rozhodnutí konferencie
     zmluvných strán o zahrnutí chemických látok do prílohy A prijmú osobitné delegované akty.

     2.      KONZULTÁCIE PRED PRIJATÍM AKTU
     Návrh na zmenu bol 26. novembra 2019 prekonzultovaný so skupinou expertov, pričom sa v
     maximálnej možnej miere zohľadnili vznesené pripomienky. Skupinu tvoria všetky príslušné
     zainteresované strany – zástupcovia členských štátov, Európskej chemickej agentúry,
     chemického priemyslu a občianskej spoločnosti.
     Verejná konzultácia venovaná navrhovanému aktu trvala od 7. novembra do 5. decembra
     2019. Zainteresované strany predložili niekoľko pripomienok, najmä v súvislosti s
     nezrovnalosťami vyskytujúcimi sa medzi výnimkami z existujúceho obmedzenia, ktoré sa
     vzťahuje na PFOA, jej soli a príbuzné zlúčeniny v kontexte obmedzenia uvedeného v
     nariadení REACH [položka 68 prílohy XVII k nariadeniu (ES) č. 1907/2006], a výnimkami
     uvedenými v navrhovanom akte. Komisia zaradila do návrhu výnimky, ktoré sú zahrnuté ako
     v rozhodnutí SC-9/12 podľa Štokholmského dohovoru, tak aj v nariadení REACH. Pokiaľ ide
     o trvanie, Komisia zvolila v prípade výnimiek, na ktoré sa v obmedzení uvedenom v nariadení
     REACH nevzťahovala žiadna lehota, päťročné trvanie, pričom v prípade výnimiek s kratšou
     ako päťročnou lehotou zvolila lehotu zodpovedajúcu lehote podľa obmedzenia uvedeného v
     nariadení REACH. V prípade výnimiek, ktoré boli udelené na základe obmedzenia uvedeného
     v nariadení REACH, neboli však zahrnuté do rozhodnutia SC-9/12 podľa Štokholmského
     dohovoru, Komisia navrhuje, aby boli takéto výnimky uplatniteľné dovtedy, kým
     nenadobudne účinnosť rozhodnutie SC-9/12 (3. december 2020). Vďaka tomu získajú
     odvetvia, na ktoré sa vzťahovali výnimky z obmedzenia uvedeného v nariadení REACH, viac
     času na zavŕšenie procesu vyraďovania PFOA, pričom sa im podarí dodržať lehotu na
     vykonanie rozhodnutia SC-9/12. Ďalšie pripomienky sa týkali limitov pri neúmyselne
     uvoľnenom stopovom množstve kontaminantu v prípade PFOA v konkrétnych látkach,
     zmesiach a výrobkoch. Komisia sa rozhodla, že zvýši niektoré limity pri neúmyselne
     uvoľnenom stopovom množstve kontaminantu, zároveň sa však rozhodla požiadať agentúru
     ECHA o podrobné vedecké posúdenie s cieľom čo najskôr preskúmať takéto limity.

     3.      PRÁVNE PRVKY DELEGOVANÉHO AKTU
     Týmto delegovaným aktom sa v zmysle vývoja na základe dohovoru mení zoznam
     chemických látok uvedený v prílohe I tak, ako sa vyžaduje v článku 15 ods. 1 nariadenia (EÚ)
     2019/1021.

SK                                                1                                                  SK
 ---pagebreak---                          DELEGOVANÉ NARIADENIE KOMISIE (EÚ) …/…

                                                    z 8. 4. 2020

     ktorým sa mení príloha I k nariadeniu Európskeho parlamentu a Rady (EÚ) 2019/1021,
         pokiaľ ide o zaradenie kyseliny perfluóroktánovej (PFOA), jej solí a príbuzných
                                zlúčenín do príslušného zoznamu

                                          (Text s významom pre EHP)

     EURÓPSKA KOMISIA,
     so zreteľom na Zmluvu o fungovaní Európskej únie,
     so zreteľom na nariadenie Európskeho parlamentu a Rady (EÚ) 2019/1021 z 20. júna 2019 o
     perzistentných organických látkach1, a najmä na jeho článok 15 ods. 1,
     keďže:
     (1)      Nariadením (EÚ) 2019/1021 sa vykonávajú záväzky Únie vyplývajúce zo
              Štokholmského dohovoru o perzistentných organických látkach 2 (ďalej len „dohovor“)
              a z Protokolu o perzistentných organických látkach k Dohovoru o diaľkovom
              znečisťovaní ovzdušia prechádzajúcom hranicami štátov3 z roku 1979 (ďalej len
              „protokol“).
     (2)      Príloha A k dohovoru („Vylúčenie“) obsahuje zoznam chemických látok, ktoré má
              každá zmluvná strana dohovoru zakázať a/alebo v súvislosti s ktorými má prijať
              právne a administratívne opatrenia potrebné na zastavenie ich výroby, používania,
              dovozu a vývozu.
     (3)      Konferencia zmluvných strán dohovoru sa podľa článku 8 ods. 9 dohovoru na svojom
              deviatom zasadaní rozhodla zmeniť prílohu A k dohovoru a zahrnúť do nej kyselinu
              perfluóroktánovú (PFOA), jej soli a príbuzné zlúčeniny. Uvedená zmena obsahuje
              viaceré konkrétne výnimky.
     (4)      Časť A prílohy I k nariadeniu (EÚ) 2019/1021, v ktorej sa uvádza zoznam látok
              uvedených v dohovore a protokole, ako aj látok uvedených len v dohovore, by sa preto
              takisto mala zmeniť s cieľom zahrnúť do nej PFOA, jej soli a príbuzné zlúčeniny.
     (5)      PFOA, jej soli a príbuzné zlúčeniny sú uvedené v zozname v prílohe XVII k
              nariadeniu Európskeho parlamentu a Rady (ES) č. 1907/20064, s výhradou určitých
              výnimiek. Tieto výnimky posúdil Výbor pre preskúmanie perzistentných organických

     1
              Ú. v. EÚ L 169, 25.6.2019, s. 45.
     2
              Ú. v. EÚ L 209, 31.7.2006, s. 3.
     3
              Ú. v. EÚ L 81, 19.3.2004, s. 37.
     4
              Nariadenie Európskeho parlamentu a Rady (ES) č. 1907/2006 z 18. decembra 2006 o registrácii,
              hodnotení, autorizácii a obmedzovaní chemikálií (REACH) a o zriadení Európskej chemickej agentúry,
              o zmene a doplnení smernice 1999/45/ES a o zrušení nariadenia Rady (EHS) č. 793/93 a nariadenia
              Komisie (ES) č. 1488/94, smernice Rady 76/769/EHS a smerníc Komisie 91/155/EHS, 93/67/EHS,
              93/105/ES a 2000/21/ES (Ú. v. EÚ L 396, 30.12.2006, s. 1).

SK                                                        2                                                        SK
 ---pagebreak---             látok s výsledkom, že konferencii zmluvných strán neodporučil všetky z nich. Preto
            rozhodnutie prijaté konferenciou zmluvných strán (SC-9/12) obsahuje len niektoré, a
            nie všetky výnimky predtým povolené na základe nariadenia (ES) č. 1907/2006.
            Vzhľadom na to, že výbor pri posúdení vychádzal z aktuálnejších informácií, a s
            prihliadnutím na rozhodnutie Rady (EÚ) 2019/6395 je vhodné povoliť uviesť v prílohe
            I k nariadeniu (EÚ) 2019/1021 len tie konkrétne výnimky, ktoré sa povoľujú podľa
            dohovoru a ktoré sú v Únii potrebné.
     (6)    Konferencia zmluvných strán dohovoru na svojom deviatom zasadaní rozhodla o
            konkrétnej výnimke, ktorá sa neuvádza v prílohe XVII k nariadeniu (ES) č.
            1907/2006. Týka sa používania perfluóroktylbromidu s obsahom perfluóroktyljodidu
            na účely výroby farmaceutických výrobkov. Vzhľadom na to, že informácie o tomto
            použití neboli k dispozícii v čase zahrnutia PFOA, jej solí a príbuzných zlúčenín do
            zoznamu v prílohe XVII k nariadeniu (ES) č. 1907/2006, a vzhľadom na následné
            posúdenie, ktoré vykonala Európska chemická agentúra6, sa považuje za vhodné
            zahrnúť predmetnú konkrétnu výnimku do prílohy I k nariadeniu (EÚ) 2019/1021.
     (7)    S cieľom posilniť uplatňovanie a presadzovanie článku 3 nariadenia (EÚ) 2019/1021 v
            Únii by sa mala stanoviť limitná hodnota pre PFOA, jej soli a príbuzné zlúčeniny,
            ktoré sa v látkach, zmesiach a výrobkoch vyskytujú ako neúmyselne uvoľnené stopové
            množstvo kontaminantu. Daná limitná hodnota by sa mala stanoviť na 0,025 mg/kg v
            prípade PFOA vrátane jej solí a na 1 mg/kg v prípade jednotlivých zlúčenín
            príbuzných s PFOA alebo kombinácie týchto zlúčenín. V prípade použití, pri ktorých
            dané koncentračné limity nemožno v súčasnosti dosiahnuť, by sa mali stanoviť vyššie
            koncentračné limity, s výhradou preskúmania, ktoré Komisia vykoná do dvoch rokov s
            cieľom predmetné limity znížiť.
     (8)    Nariadenie (EÚ) 2019/1021 by sa preto malo zodpovedajúcim spôsobom zmeniť.
     (9)    Keďže priemysel potrebuje aj v danom prechodnom období naďalej uplatňovať
            niektoré v minulosti udelené výnimky v kontexte obmedzenia vzťahujúceho sa na
            PFOA, jej soli a príbuzné zlúčeniny, ktoré sa uvádza v prílohe XVII k nariadeniu (ES)
            č. 1907/2006, no tieto výnimky nepatria medzi osobitné výnimky uvedené v prílohe I
            k nariadeniu (EÚ) 2019/1021, dané výnimky by sa mali uplatňovať do 3. decembra
            2020, teda do dátumu nadobudnutia účinnosti zmeny prílohy A k Štokholmskému
            dohovoru, pokiaľ ide o PFOA, jej soli a príbuzné zlúčeniny.
     (10)   Obmedzenia vzťahujúce sa na PFOA, jej soli a príbuzné zlúčeniny uvedené v prílohe
            XVII k nariadeniu (ES) č. 1907/2006, ktoré Komisia teraz plánuje vypustiť, by sa za
            bežných okolností začali uplatňovať 4. júla 2020. V záujme koherentnosti a s cieľom
            uľahčiť vykonávanie nariadenia (EÚ) 2019/1021 by sa toto nariadenie malo
            uplatňovať od toho istého dátumu,
     PRIJALA TOTO NARIADENIE:

                                                    Článok 1
     Príloha I k nariadeniu (EÚ) 2019/1021 sa mení v súlade s prílohou k tomuto nariadeniu.

     5
            Rozhodnutie Rady (EÚ) 2019/639 z 15. apríla 2019 o pozícii, ktorá sa má v mene Európskej únie
            zaujať na deviatom zasadnutí Konferencie zmluvných strán, pokiaľ ide o návrhy na zmeny príloh A a B
            k Štokholmskému dohovoru o perzistentných organických látkach (Ú. v. EÚ L 109, 24.4.2019, s. 22).
     6
            https://echa.europa.eu/documents/10162/c9666f21-532b-49a0-ace3-c843b7b8e5b0

SK                                                      3                                                         SK
 ---pagebreak---                                             Článok 2
     Toto nariadenie nadobúda účinnosť dvadsiatym dňom po jeho uverejnení v Úradnom vestníku
     Európskej únie.
     Uplatňuje sa od 4. júla 2020.

     Toto nariadenie je záväzné v celom rozsahu a priamo uplatniteľné vo všetkých členských
     štátoch.
     V Bruseli 8. 4. 2020

                                             Za Komisiu
                                             predsedníčka
                                             Ursula VON DER LEYEN

SK                                             4                                               SK
 ---documentbreak---                              EURÓPSKA
                             KOMISIA

                                                   V Bruseli 8. 4. 2020
                                                   C(2020) 1973 final

                                                   ANNEX

                                         PRÍLOHA

                                             k

                  DELEGOVANÉMU NARIADENIU KOMISIE (EÚ) …/...,

     ktorým sa mení príloha I k nariadeniu Európskeho parlamentu a Rady (EÚ) 2019/1021,
         pokiaľ ide o zaradenie kyseliny perfluóroktánovej (PFOA), jej solí a príbuzných
                                zlúčenín do príslušného zoznamu

SK                                                                                         SK
 ---pagebreak---                                               PRÍLOHA
              V časti A prílohy I k nariadeniu (EÚ) 2019/1021 sa dopĺňa tento zápis:

     Látka                                Číslo       Číslo ES    Osobitná výnimka pri používaní
                                          CAS                      ako medziprodukt alebo iná
                                                                           špecifikácia

     „Kyselina    perfluóroktánová 335-67-1           206-397-9   1. Na účely tohto zápisu sa
     (PFOA), jej soli a príbuzné a iné                a iné       článok 4 ods. 1 písm. b)
     zlúčeniny                                                    uplatňuje na koncentrácie PFOA
     Kyselina      perfluóroktánová                               alebo koncentrácie akýchkoľvek
     (PFOA), jej soli a príbuzné                                  jej    solí    rovnajúce      sa
     zlúčeniny sú:                                                0,025 mg/kg          (0,0000025
     i)   kyselina perfluóroktánová                               hmotnostného percenta) alebo
          vrátane akýchkoľvek jej                                 nižšie, ak sa vyskytujú v
          rozvetvených izomérov;                                  látkach,     zmesiach      alebo
     ii) jej soli;                                                výrobkoch.
     iii) príbuzné zlúčeniny, ktoré sú
                                                                  2. Na účely tohto zápisu sa
          na účely dohovoru sú
          akékoľvek     látky,    ktoré                           článok 4 ods. 1 písm. b)
          degradujú na PFOA vrátane                               uplatňuje   na     koncentrácie
          všetkých látok (aj solí a                               akýchkoľvek        jednotlivých
          polymérov), majú ako jeden                              príbuzných    zlúčenín    alebo
          z prvkov štruktúry lineárnu                             kombinácií príbuzných zlúčenín
          alebo             rozvetvenú                            rovnajúce sa 1 mg/kg (0,0001
          perfluoroheptylovú skupinu
                                                                  hmotnostného percenta) alebo
          s časťou molekuly (C7F15)C.
                                                                  nižšie, ak sa vyskytujú v
     Medzi zlúčeniny príbuzné s                                   látkach,    zmesiach      alebo
     PFOA nepatria tieto zlúčeniny:
                                                                  výrobkoch.
     i)   C8F17-X, pričom X= F, Cl,
          Br;                                                     3. Na účely tohto zápisu sa
     ii) fluóropolyméry, na ktoré sa                              článok 4 ods. 1 písm. b)
         vzťahuje vzorec CF3[CF2]n-                               uplatňuje    na     koncentrácie
         R’, pričom R’= akákoľvek                                 príbuzných zlúčenín rovnajúce
         skupina, n>16;                                           sa      20     mg/kg      (0,002
     iii) perfluóralkylkarboxylové                                hmotnostného percenta) alebo
          kyseliny (vrátane ich solí,                             nižšie, ak sa vyskytujú v látke,
          esterov,   halogenidov    a                             ktorá sa má použiť ako
          anhydridov)       s      ≥8                             prepravovaný          izolovaný
          perfluórovanými uhlíkovými
                                                                  medziprodukt v zmysle článku 3
          atómami
                                                                  bodu 15 písm. c) nariadenia
     iv) perfulóralkánsulfónové                                   (ES) č. 1907/2006, a to pri
         kyseliny a perfluórované
                                                                  splnení prísne kontrolovaných
SK       fosfónové kyseliny (vrátane
         ich       solí,     esterov,
                                                  1               podmienok      stanovených     v   SK
         halogenidov a anhydridov) s                              článku 18 ods. 4 písm. a) až f)
 ---pagebreak---         ≥     9    perfluórovanými       uvedeného        nariadenia     v
        uhlíkovými atómami               súvislosti s výrobou chemikálií s
     v) kyselina                         obsahom chlóru s uhlíkovým
        heptadekafluóroktán-1-           reťazcom obsahujúcim najviac
        sulfónová a jej deriváty         šesť atómov. Túto výnimku
        (PFOS), ako sa uvádzajú v        preskúma a posúdi Komisia
        zozname v tejto prílohe.
                                         najneskôr do [... Úrad pre
                                         publikácie: prosím, doplňte
                                         dátum 2 roky odo dňa
                                         nadobudnutia účinnosti tohto
                                         pozmeňujúceho nariadenia].

                                         4. Na účely tohto zápisu sa
                                         článok 4 ods. 1 písm. b)
                                         uplatňuje na PFOA a jej soli s
                                         koncentráciou rovnajúcou sa
                                         alebo nižšou ako 1 mg/kg
                                         (0,0001            hmotnostného
                                         percenta), ak sa vyskytujú v
                                         polytetrafluóretylénových
                                         (PTFE)            mikropráškoch
                                         získavaných          ionizačným
                                         ožarovaním s intenzitou až do
                                         400 kGy alebo tepelnou
                                         degradáciou, ako aj v zmesiach
                                         a výrobkoch určených na
                                         priemyselné a profesionálne
                                         použitia,     ktoré     obsahujú
                                         polytetrafluóretylénové
                                         mikroprášky. Treba zabrániť
                                         akýmkoľvek emisiám PFOA pri
                                         výrobe         a       používaní
                                         polytetrafluóretylénových
                                         mikropráškov, a ak to nie je
                                         možné, treba ich v maximálnej
                                         možnej miere znížiť. Túto
                                         výnimku preskúma a posúdi
                                         Komisia najneskôr do [... Úrad
                                         pre publikácie: prosím, doplňte
                                         dátum 2 roky odo dňa
                                         nadobudnutia účinnosti tohto
                                         pozmeňujúceho nariadenia].

                                         5. Odchylne sa povoľuje výroba
                                         PFOA, jej solí a príbuzných

SK                                   2                                       SK
 ---pagebreak---          zlúčenín, ich uvádzanie na trh a
         používanie na tieto účely:

         a) fotolitografia alebo postupy
         leptania pri výrobe polovodičov
         – do 4. júla 2025;

         b) fotografické poťahovanie
         filmov – do 4. júla 2025;

         c) textílie odolné voči oleju
         a vode slúžiace na ochranu
         pracovníkov pred nebezpečnými
         kvapalinami, ktoré predstavujú
         riziko     pre   ich      zdravie
         a bezpečnosť – do 4. júla 2023;

         d) invazívne a implantovateľné
         zdravotnícke pomôcky – do 4.
         júla 2025;

         e) výroba polytetrafluóretylénu
         (PTFE) a polyvinylidénfluoridu
         (PVDF) na výrobu:

             i) vysokovýkonných
                  protikoróznych
                  plynových
                  membránových filtrov,
                  vodných membránových
                  filtrov a membrán pre
                  medicínske textílie,
             ii) zariadenia             pre
                  výmenníky odpadového
                  tepla z priemyselných
                  procesov,
             iii) priemyselné      tesniace
                  prostriedky, ktoré bránia
                  úniku          prchavých
                  organických zlúčenín a
                  častíc PM2,5 –
         do 4. júla 2023.

         6. Odchylne sa povoľuje
         používanie PFOA, jej solí a
         príbuzných zlúčenín v hasiacich

SK   3                                        SK
 ---pagebreak---          penách na potláčanie pár
         unikajúcich z kvapalného paliva
         a    na    hasenie     horiacich
         kvapalných palív (požiare triedy
         B), ktoré sú už nainštalované v
         mobilných       aj      pevných
         systémoch – do 4. júla 2025, za
         týchto podmienok:

                a) hasiace peny, ktoré
                obsahujú alebo môžu
                obsahovať PFOA, jej
                soli     a      príbuzné
                zlúčeniny, sa nesmú
                používať pri výcviku;

                b) hasiace peny, ktoré
                obsahujú alebo môžu
                obsahovať PFOA, jej
                soli     a      príbuzné
                zlúčeniny, sa nesmú
                používať na testovanie s
                výnimkou         prípadu
                zachytenia      všetkých
                únikov;

                c) od 1. januára 2023 sa
                používanie      hasiacich
                pien, ktoré obsahujú
                alebo môžu obsahovať
                PFOA, jej soli a
                príbuzné       zlúčeniny,
                povoľuje       len      v
                lokalitách, kde možno
                zachytiť všetky úniky;

                d) so zásobami hasiacich
                pien, ktoré obsahujú
                alebo môžu obsahovať
                PFOA, jej soli a/alebo
                príbuzné zlúčeniny, sa
                nakladá v súlade s
                článkom 5.

         7. Odchylne      sa    povoľuje
         používanie

SK   4                                      SK
 ---pagebreak---          perfluóroktylbromidu          s
         obsahom perfluóroktyljodidu na
         výrobu          farmaceutických
         výrobkov, a to s výhradou
         preskúmania a posúdenia, ktoré
         Komisia vykoná k 31. decembru
         2026 a potom každé štyri roky
         až do 31. decembra 2036.

         8. Povoľuje sa používanie
         výrobkov s obsahom PFOA, jej
         solí a príbuzných zlúčenín, ktoré
         sa v Únii používali už pred 4.
         júlom 2020. Na takéto výrobky
         sa uplatňuje článok 4 ods. 2 tretí
         a štvrtý pododsek.

         9. Odchylne sa do 3. decembra
         2020     povoľuje     používanie
         PFOA, jej solí a príbuzných
         zlúčenín pri týchto výrobkoch:

         a) zdravotnícke pomôcky, iné
         ako implantovateľné pomôcky,
         ktoré   patria   do   rozsahu
         pôsobnosti nariadenia (EÚ)
         2017/745 *;

         b) latexové tlačiarenské farby;

         c)     plazmovo         nanášané
         nanonátery.

         --------

         *    Nariadenie     Európskeho
         parlamentu a Rady (EÚ)
         2017/745 z 5. apríla 2017 o
         zdravotníckych      pomôckach,
         zmene smernice 2001/83/ES,
         nariadenia (ES) č. 178/2002 a
         nariadenia (ES) č. 1223/2009 a
         o zrušení smerníc Rady
         90/385/EHS a 93/42/EHS. “.

SK   5                                        SK